Nikki Sixx
Nikki Sixx (alk. Franklin Carlton Serafino Feranna Jr., s. 11. joulukuuta 1958 San José) on glam metal -yhtye Mötley Crüen perustaja, lauluntekijä ja basisti. Hän on myös nykyään valokuvaaja ja kirjailija. Hän on Eleven Seven Records -levy-yhtiön johtaja.
Scot Coogan
Scot Coogan (s. 23. huhtikuuta 1973, Medway, Massachusetts) on yhdysvaltalainen studiomuusikko sekä kiertuerumpali. Parhaiten hänet tunnetaan yhdysvaltalaisen Brides of Destructionin rumpalina, joka on Mötley Crüe -basisti Nikki Sixxin perustama yhtye. Coogan on sen lisäksi työskennellyt yhtyeissä Violets Demise, Ednaswap, Parade of Losers ja Annetenna sekä artistien Sinéad O'Connorin ja Vanilla Icen kanssa. Vuonna 2007 hän soitti Ace Frehleyn kiertuerumpalina.